ফের বাঘের আতঙ্ক পুরুলিয়ায়, বনদফতর বলল ‘খবর নেই’

শওকত আলি, পুরুলিয়া: ফের বাঘের (Tiger) আতঙ্ক পুরুলিয়ার( Purulia) বান্দোয়ানে (Bandwane)। বান্দোয়ান সীমানা এলাকায় আবার নজরে এল বাঘ। এলাকার পুকুর কাটা গ্রামের বাসিন্দা সর্বেশ্বর মান্ডি গ্রাম লাগোয়া জঙ্গলে গিয়ে বাঘের মুখোমুখি হন বলে জানালেন।

প্রজাতন্ত্র দিবসের (Republic Day) দিনেই আবার বাঘের মুখোমুখি হওযায় আতঙ্কে সর্বেশ্বর মান্ডি।

সংবাদমাধ্যমের মুখোমুখি হয়ে তিনি জানান, প্রায় কুড়ি মিনিটেরও বেশি সময় বাঘ ও সর্বেশ্বর মান্ডি মুখোমুখি দাঁড়িয়ে ছিলেন। পরে ভয়ে তিনি তার চাদর নাড়িয়ে কোনমতে পালিয়ে বাঁচেন। গ্রামের বাসিন্দাদের বিষয়টি জানালে গ্রামবাসীরা জঙ্গলে পৌঁছান। ঘটনায় আতঙ্কে এলাকাবাসী। যদিও বিষয়টি নিয়ে বনদফতরের (Forest Department) সাথে যোগাযোগ করা হলে জানা যায়। তাদের কাছে এ নিয়ে কোনও খবর নেই।

আরও পড়ুন: সম্পর্কে সম্মতি হেনস্থার লাইসেন্স দেয় না: কর্নাটক হাইকোর্ট

বেশ কয়েকদিন ধরেই পুরুলিয়ার বাঘের আতঙ্কে হয়রানির শিকার হয় বনদফতর। স্থানীয়দের চোখে মুখেও ছিল আতঙ্ক। ফের একবার বাঘের দেখা পাওয়ার বার্তায় খুব স্বাভাবিকভাবেই আতঙ্ক ছড়িয়েছে।

উল্লেখ্য, পুরুলিয়ার মানুষ জঙ্গলের উপরে নির্ভরশীল। গৃহপালিত পশুদের ঘাস খাওয়ানো, শুকনো কাঠ সংগ্রহ সবই করতে হয় জঙ্গলে। কিন্তু বার বার বাঘের আতঙ্কে গ্রামের মানুষের মধ্যে আতঙ্ক বাড়ছে। পুরুলিয়ায় বলতে হাতি নিয়ে নিত্যবাস। কিন্তু বাঘ সত্যিই একটা আতঙ্কের বিষয় হয়ে দাঁড়িয়েছে।

১৮৯(৪) ধারা অনুযায়ী, একসঙ্গে পাঁচ জনের বেশি কেউ জঙ্গলে প্রবেশ করতে পারবেন না বাঘের আতঙ্কে বালিডিহ, তুলগ্রাম, কুরলি খুঁটি চৌকা, ঘোরালিঙ্গী রাইডি এবং দুলমির এইসব এলাকার মানুষের জঙ্গলে প্রবেশ করা বন্ধ হয়ে গিয়েছে। ফলে বনজ সম্পদ সংগ্রহ নিয়ে দুশ্চিন্তায় স্থানীয়রা।